Euroopan hiili- ja teräsyhteisön perustamissopimus (EHTY) - Yleissopimus siirtymämääräyksistä - Ensimmäinen osa - Sopimuksen täytäntöönpano - II luku - Yhteismarkkinoiden toteuttaminen - Liikenne - 10 artikla





Euroopan hiili- ja teräsyhteisön perustamissopimus (EHTY) - Yleissopimus siirtymämääräyksistä - Ensimmäinen osa - Sopimuksen täytäntöönpano - II luku - Yhteismarkkinoiden toteuttaminen - Liikenne - 10 artikla Komissio kutsuu viipymättä jäsenvaltioiden hallitusten valitsemista asiantuntijoista koostuvan komitean koolle ja antaa sille tehtäväksi tutkia jäsenvaltioiden hallituksille ehdotettavia hiilen ja teräksen kuljetusta koskevia määräyksiä jotta sopimuksen 70 artiklassa määrätyt tavoitteet saavutettaisiin. Neuvottelut jotka ovat tarpeen hallitusten välisen sopimuksen aikaansaamiseksi ehdotetuista toimenpiteistä käydään komission aloitteesta samoin kuin mahdollisesti tarvittavat neuvottelut niiden kolmansien maiden kanssa joita asia koskee edellä sanotun rajoittamatta kuitenkaan 70 artiklan viimeisen kohdan määräysten soveltamista. Asiantuntijakomitea tutkii seuraavia toimenpiteitä: 1) sopimuksen 70 artiklan 2 kohdan määräysten vastaisen syrjinnän poistaminen; 2) sellaisten suorien kansainvälisten tariffien vahvistaminen yhteisön sisäisiin kuljetuksiin joissa otetaan huomioon koko välimatka ja jotka pienenevät suhteellisesti asteittain sanotun kuitenkaan rajoittamatta maksujen jakamista niiden liikenneyritysten kesken joita asia koskee; 3) erilaisten hiilen ja teräksen kuljetusmaksujen ja -ehtojen tutkiminen eri liikennemuotojen osalta niiden yhdenmukaistamiseksi yhteisössä siinä määrin kuin se on tarpeen yhteismarkkinoiden moitteettoman toiminnan kannalta ottaen muun muassa kuljetuskustannukset huomioon. Asiantuntijakomitean on saatava tutkimuksensa valmiiksi viimeistään: - kolmen kuukauden kuluessa 1 alakohdassa tarkoitettujen toimenpiteiden osalta; - kahden vuoden kuluessa 2 ja 3 alakohdassa tarkoitettujen toimenpiteiden osalta. Edellä 1 alakohdassa tarkoitetut toimenpiteet tulevat voimaan viimeistään hiilen yhteismarkkinoiden toteuttamisen yhteydessä. Edellä 2 ja 3 alakohdassa tarkoitetut toimenpiteet tulevat voimaan hallitusten päästessä asiasta sopimukseen. Jos jäsenvaltioiden hallitukset eivät kuitenkaan kahden ja puolen vuoden kuluttua komission perustamisesta ole päässeet sopimukseen 3 alakohdassa tarkoitetuista toimenpiteistä ainoastaan 2 alakohdassa tarkoitetut toimenpiteet tulevat voimaan komission vahvistamanapäivänä. Tällöin komissio antaa asiantuntijakomitean ehdotuksesta suositukset joiden se katsoo olevan tarpeen vakavien häiriöiden välttämiseksi kuljetusalalla. Komissiota perustettaessa voimassa olevat 70 artiklan 4 kohdassa tarkoitetut tariffimääräykset ilmoitetaan komissiolle joka antaa niiden muuttamiseksi sellaiset määräajat että vakavilta talouden häiriöiltä vältytään. Asiantuntijaryhmä tutkii ja ehdottaa asianomaisille hallituksille poikkeuksia joiden avulla Luxemburgin hallitus voi tehdä muutoksia edellä tarkoitettuihin toimenpiteisiin ja periaatteisiin ottaakseen huomioon Luxemburgin rautateiden erityistilanteen. Asianomaiset hallitukset antavat asiantuntijaryhmää kuultuaan Luxemburgin hallitukselle luvan soveltaa valittuja järjestelyjä myös siirtymäkauden jälkeen jos se on edelleen tarpeen heidän rautateidensä erityistilanteen vuoksi. Luxemburgin hallituksella on lupa olla soveltamatta sopimuksen 70 artiklassa ja tässä kohdassa määrättyjä periaatteita kunnes hallitukset joita asia koskee ovat päässeet sopimukseen edellä olevissa kohdissa tarkoitetuista toimenpiteistä.